Who’s Sorry Now?

«Who's Sorry Now?» er en amerikansk populærmusikksang, skrevet av Ted Snyder (melodi) samt Bert Kalmar og Harry Ruby (tekst). Den ble publisert i 1923.Furia, Phillip; Lasser, Michael: America's Songs: The Stores Behind the Songs of Broadway, Hollywood, and Tin Pan Alley, CRC Press, s. 36 ISBN 0415972459

«Who's Sorry Now?» var med i Brødrene Marx-filmen En natt i Casablanca (1946), regissert av Archie Mayo og utgitt av United Artists.A Night in Casablanca (1946) på Internet Movie Database

Sangen har blitt spilt inn på plate av en rekke artister. The Tiny Hill Orchestra spilte den inn i 1945 (Mercury 2041). En annen versjon ble spilt inn av Jerry Gray and his Orchestra (Decca 27862).Decca Records in the 27500 to 27999 series

«Who's Sorry Now?» ble spilt inn av Connie Francis i 1958 og siden da har sangen blitt nært forbundet med henne på grunn av den enorme populariteten til hennes versjon. Den ble hennes gjennombruddshit. Francis' far hadde mast på henne til å spille inn «Who's Sorry Now?» Connie delte ikke farens entusiasme, men da en innspillingssession i januar 1958 (formodentlig hennes siste, ettersom hun ikke hadde vunnet fremgang med hits) ble avsluttet tidlig, brukte hun den tiloversblevne studiotiden til å spille inn «Who's Sorry Now?» som en goodwillgest til faren. Den ble utgitt på singlen MGM Records K12588. Produsent var Harry Meyerson.

Salget i USA lå til slutt på sammenlagt én million enheter.

Ella Fitzgerald inkluderte sangen på sin LP på Verve, Let No Man Write My Epitaph (1960), kun akkompagnert av pianist Paul Smith.

Marie Osmonds tredje studioalbum, utgitt i 1975, hadde en nyinnspilling av «Who's Sorry Now?» som tittelspor. Den ble også utgitt på singlen MGM Recrds M 14786.

En versjon med Lyn Paul ble utgitt på singlen Polydor 2057 514 i september 1974. Produsent var David Mackay.

Leland Palmer, Ann Reinking og Erzsebet Foldi fremførte sangen i spillefilmen Bak kulissene (All That Jazz, 1979)Bak kulissene (1978 på Internet Movie Database

«Who's Sorry Now?» var bonusspor på albumet Your Song (2009) med Harry Connick Jr..

Den var også bonusspor på albumet Tried and True (2010) med Clay Aiken.

Sangen var emne for en rettstvist i den amerikanske høyesterettssaken Mills Music v. Snyder, 469 U.S. 153 (1985).

 Norsk versjon 
Arve Sigvaldsen har skrevet en norsk tekst. Hans norske tittel er «Hvor er du nå».

 Innspilling 
Lillian Askeland. Utgitt på LP-platen Countryfest 6 (Talent TLS 4042) i 1980.

 Listeplasseringer 
 Artist Liste Høyeste  plassering Uker på listen Dato for listeplassering Connie Francis Chart Stats - Connie Francis - Who's Sorry Now?#  1255. april 1958 Connie Francis Billboard Hot 100-listen# 41958 Marie Osmond  Billboard Easy Listening-listen# 211975 Marie Osmond  Billboard Hot Country Singles-listen# 291975

 Referanser 

Kategori:Sanger fra USA
Kategori:Sanger fra 1923